open-index/open-wikipedia-markdown huggingface dataset:
Alabama Shakes

**Alabama Shakes** er en amerikansk rockegruppe dannet i 2009, bestående av vokalist/gitarist Brittany Howard, gitarist Heath Fogg, bassist Zac Cockrell og trommeslager Steve Johnson.

## Band
### Medlemmer
*Brittany Howard&nbsp;– vokal, gitar (2009–)
*Heath Fogg&nbsp;– gitar (2009–)
*Zac Cockrell&nbsp;– bass (2009–)
*Steve Johnson&nbsp;– trommer (2009–)

#### Turnémedlem
*Ben Tanner&nbsp;– keyboards (2011–)

## Diskografi
* *Boys & Girls* (Album, 2012)  Rough Trade Records, ATO Records
* *Sound & Color* (Album, 2015)  Rough Trade Records, ATO Records

## Referanser


## Eksterne lenker
* 
* 
* 
*
ABMStatistikk

**ABMStatistikk** eller egentlig **Abm-statistikk** er en betegnelse for både et programsystem og en tjeneste som ble utviklet av ABM-utvikling for å samle inn nasjonal arkiv-, bibliotek- og museumsstatistikk.

## Historikk

## Publisert statistikk basert på materiale innsamlet via ABMStatistikk
*Statistikk for arkiv, bibliotek og museum 2009
*Statistikk for arkiv, bibliotek og museum 2008
*Statistikk for arkiv, bibliotek og museum 2007
*Statistikk for bibliotek og museum 2006
*Statistikk for bibliotek og museum 2005
*Statistikk for bibliotek og museum 2004

## Eksterne lenker
* Arkivstatistikk
* Bibliotekstatistikk
* SSB sin museumsstatistikk
* Norsk kulturråd sin museumstatistikk
Filmkameratene

**Filmkameratene AS** er et norsk filmproduksjonsselskap, grunnlagt og ledet av produsenten John M. Jacobsen. Selskapet har hovedkontor i Oslo.

Selskapet har siden etableringen i 1986 markert seg som en av Norges mest fremtredende aktører innen film- og TV-produksjon. Med over 30 spillefilmer og flere TV-serier på merittlisten, har Filmkameratene vært en sentral bidragsyter til norsk filmindustri og har mottatt en rekke nasjonale og internasjonale priser for sine produksjoner.

Selskapet sto bak den første norske samproduksjonen med et Hollywood-studio, den første norske filmen som ble gjenskapt i Hollywood, den første norske filmen på et urfolksspråk, den første norske filmen i 70 mm-format og den første norske helaftens animasjonsfilmen.

Selskapet har vært involvert i flere historiske milepæler, både teknologisk og kulturelt:

* Veiviseren (1987): Denne filmen, regissert av Nils Gaup, var den første norske filmen som ble nominert til Oscar for beste fremmedspråklige film. Veiviseren bidro til å løfte samisk kultur inn i mainstream kino.
* Max Manus (2008): En biografisk krigsfilm om motstandsmannen Max Manus under andre verdenskrig. Filmen ble en stor suksess både nasjonalt og internasjonalt, med et budsjett på 55 millioner kroner, noe som gjorde den til en av de største norske filmproduksjonene på sin tid og etablerte en lang periode med norske krigsfilmer på kino.
* Børning-serien (2014–2016): En serie actionkomedier om bilracing, hvor Børning 2 satte rekord for den største åpningsdagen i norsk filmhistorie. 

## Produksjoner
Et utvalg av produksjoner fra Filmkameratene:
* 2014-15 Kampen om tungtvannet
* 2014: Operasjon Arktis
* 2014: ''Børning''
* 2013: ''Victoria''
* 2011: *[[Simon og Eiketrærne]]*
* 2010: *[[Elias og jakten på havets gull]]*
* 2010: *[[Trolljegeren]]*
* 2008: *[[Max Manus (film)|Max Manus]]* 
* 2007: *[[Elias og kongeskipet]]*
* 2005: *[[Izzat]]*
* 2005: *[[37 og et halvt|37 1/2]]*
* 2005: *[[Den lille redningsskøyta Elias]]* - TV-serie med tilhørende bokproduksjon         
* 2003: *[[Kvinnen i mitt liv]]* 
* 2002: *[[Karlsson på taket (film)|Karlsson på taket]]*
* 1999: *[[Sofies verden (film og TV-serie)|Sofies verden]]*
* 1998: *[[Bare skyer beveger stjernene]]*
* 1998: *[[Solan, Ludvig og Gurin med reverompa]]*
* 1996: *[[Head Above Water]]*
* 1996: *[[Jakten på nyresteinen (film)|Jakten på nyresteinen]]*
* 1993: *[[De blå ulvene (film)|De blå ulvene]]*
* 1993: *[[Hodet over vannet]]*
* 1992: *[[Giftige løgner (film)|Giftige løgner]]*
* 1990: *[[Håkon Håkonsen (film)|Håkon Håkonsen]]*
* 1986: *[[Hard asfalt (film)|Hard asfalt]]*

## Referanser


## Eksterne lenker
* 
* Filmkameratene AS hos IMDB
Ted Stevens Anchorage internasjonale lufthavn

**Ted Stevens Anchorage internasjonale lufthavn**  er en internasjonal flyplass i delstaten Alaska i USA. Flyplassen ligger 7,4&nbsp;km sørvest for Anchorage sentrum. Ted Stevens Anchorage internasjonale lufthavn er verdens femte mest travle og USAs nest travleste flyplass når det gjelder varetransport. Flyplassen har en nasjonal og en internasjonal terminal. Ted Stevens Anchorage internasjonale lufthavn var i 2010 Alaskas klart største flyplass både i areal og antall passasjerer.

Lufthavnen ble tatt i bruk i desember 1951, og het opprinnelig Anchorage International Airport. I 1953 ble det første terminalbygget innviet. I 1959 ble Alaska USAs 49. stat, og eierskapet over lufthavnen ble overført fra føderale myndigheter til delstaten. Under jordskjelvet i 1964 kollapset hoved-kontrolltårnet, og flytrafikken måtte dirigeres ved hjelp av et mindre reserve-kontrolltårn inntil et midlertidig tårn kunne reises. Lufthavnen ble omdøpt i 2000 og er oppkalt etter Alaska-senatoren Ted Stevens.

Lufthavnen er tenkt som et knutepunkt for flytrafikken til Russlands fjerne østen. I sommersesongen 2008, var det en ukentlig flygning til Russland med det russiske flyselskapet Vladivostok Air. Yakutia Airlines gjenopptok sommersesongens flyruter til Russland i 2012. Det er også planer om en  flyrute til den russiske øyen Sakhalin i nær fremtid for å møte etterspørselen fra den amerikanske oljeindustrien som har oppdrag der. Mange av North Slope Boroughs oljearbeidere bor enten i Anchorage eller i det kontinentale USA, og må fly via Anchorage for å komme til arbeidsplassene sine ved oljefeltet Prudhoe Bay i nord-Alaska.

## Referanser


## Eksterne lenker
* 
* Bureau of Transportation Statistics
* FAA Terminal Area Forecast
Søndre Hærsjøen

**Søndre Hærsjøen** er en innsjø 228 meter over havet sørøst i Kongsvinger kommune, Innlandet. Vannet får tilsig fra Nordre Hærsjøen i nord, og drenerer sørover via Karterudåa/Austgardsåa til Utgardsjøen.

Det er en del hytter ved Søndre Hærjøen, og i kommunens arealplan er det åpnet for ytterligere hyttebebyggelse øst og nord for vannet.

Kommunen tillater båttrafikk med motor inntil 10 hk på Søndre Hærsjøen.

## Referanser
Litle Vonsjøen

**Litle Vonsjøen** er en innsjø som ligger i Engerdal kommune, i en del av Femundsmarka nasjonalpark som har tydelig urskogspreg, En liten del av sjøen ligger i Härjedalen kommune i Jämtlands län. Sjøen har lite nedbørfelt, og tilsig kun fra små bekker.

Det finnes røye og abbor i sjøen.

## Referanser
Sportsklubben Sterling

**Sportsklubben Sterling** (stiftet 23. juni 1919) er et norsk idrettslag fra Tøyen i Oslo. Klubben driver med fotball og har tidligere også hatt bandy, håndball og ishockey på programmet. Sterling har klubblokaler i rektorboligen til Vahl skole og hadde i 2009 240 medlemmer. I 2011 stilte klubben 11 lag i aldersbestemte klasser.

## Historie
Sterling ble stiftet 23. juni 1919 etter initiativ av Dagfinn Pettersen, Jens Hansen og Henry Johansen. Klubben ble tatt opp i Norges Fotballforbund i 1921, men gikk i 1925 over i Arbeidernes Idrettsforbund. Klubben ble AIF-mester i fotball i 1933 og var tapende finalist i 1929. Klubben vant kretsmesterskapet for AIF-klubber sju ganger. I 1935 vant Sterling det første arbeidermesterskapet i bandy.

Tidligere ordfører i Oslo, Albert Nordengen, var medlem av klubben. Det samme var motstandsmannen Rolf Wickstrøm.

## Referanser


## Eksterne lenker
*  (2014).
Liste over motorveier i Albania

**Albanias motorvegnett** er ett av Europas yngste, og er under stadig utbygging. Motorveger i Albania blir skiltet på to måter, nye prosjekter skiltes med grønne skilt og prefiks A, oppgraderte nasjonalveger med blå skilt og prefiks SH.

## Motorveger

*  Durrës - Thumane – Milot – Rreshen – Kukes – grensen mot Kosovo
*  Levan – Vlora
*  Tirana - Baldushk - Elbasan - Kuçova - Berat - Memaliaj - Tepelenë
*  Durrës - Vora - Tirana lufthavn - Tirana (oppgradert nasjonalveg)
*  Durrës - Rrogozhina - Lushnja - Fier - Levan (oppgradert nasjonalveg) - Gjirokastra

## Eksterne lenker
*
Laupstad (Andørja)

**Laupstad** er ei bygd på vestsiden av øya Andørja i Ibestad kommune i Troms. 

Stedet har cirka 25 fastboende fordelt på 12 husstander. 11 hus benyttes som fritidshus. Det er også kommet noen hytter til området.

Laupstad havn var tidligere en viktig opplagshavn for fiskeflåten, men mistet sin betydning for fiskeflåten etter kondemneringen av fiskefartøy fram til midten av 1960-årene. I dag er havnen en god beskyttelse for en moderne småbåthavn som har både vann og strøm, samt at den tjener havbruksnæringen.

Stranda på Laupstad er tidligere kåret til den beste av Harstad Tidendes lesere. Det er anlagt toalett, avfallbokser og grillplasser for badegjester. Fjellene over Laupstad kan nås ved å benytte merkede turløyper. De fleste tinder på øya er over 1000 meter høye.

Gården har et ungdomslokale som kan benyttes til selskap og fest. Det er også hytte og båtutleie på gården.

## Referanser
Alf Lagesen

**Alf Martinius Lagesen** (født 24. juni 1897, død 13. februar 1973) var en norsk fotballspiller. Han var målvakt og representerte Drammens Ballklub. I 1920 spilte han én landskamp, mot Sverige i Stockholm. Han var i den norske troppen under OL i Antwerpen samme år og var reserve for målvakt Sigurd Wathne.

Lagesen var også aktiv dommer og dømte finalen i norgesmesterskapet i 1921. Han var senere formann i Drammens Ballklub.

## Referanser


## Eksterne lenker
*
Sylvia Bretschneider

**Sylvia Bretschneider** (1960–2019) var en tysk politiker (SPD) og lærer. Hun ble valgt som medlem av Mecklenburg-Vorpommerns landdag i 1994, og i 2002 som *Landtagspräsidentin* (president i delstatsparlamentet) samme sted. Hun var utdannet filolog, konfesjonsløs, gift og mor til tre barn.

Hun var sykmeldt fra høsten 2017. Bretschneider hadde virket lengst av de tyske parlamentspresidentene og var den første kvinne som hadde vervet i Mecklenburg-Vorpommeren.

## Referanser


## Eksterne lenker
* 
* Biografi på nettsiden til Mecklenburg-Vorpommerns landdag  Besøkt 15. august 2012
Fremo leir

**Fremo leir** er en nedlagt militærleir ikke langt fra Ler i Melhus kommune i Trøndelag. Leiren var en del av Heimevernet helt til den ble nedlagt i 2002 og omgjort til næringspark.   

## Referanser
Calgary internasjonale lufthavn

**Calgary internasjonale lufthavn** også kjent som **McCall Field**  er en internasjonal flyplass i byen Calgary i Canada. Flyplassen ligger 17&nbsp;km nordøst for Calgary sentrum. Det går nonstop ruter til storebyer i Canada, USA, Mexico, Karibia, Europa og Øst-Asia fra flyplassen. Calgary internasjonale lufthavn er hovednavet til flyselskapet WestJet, men er også en viktig flyplass for Air Canada og for Air Canada Express.

Flyplassen er Canadas fjerde mest travle flyplassen i landet etter antall passasjerer og den tredje største etter flybevegelse. Totalt 12 770 988 passasjerer betjente flyplassen i 2011.

## Eksterne lenker
*
SeaTac

**SeaTac** er en by i King County i delstaten Washington i USA. Navnet SeaTac er en kombinasjon av de tre første stavelsene i Seattle og Tacoma. SeaTac er en forstad til storbyen Seattle og hadde en befolkning på 26 909 i 2010. Seattle-Tacoma internasjonale lufthavn ligger i byen. Flyselskapene Alaska Airlines og Horizon Air har begge hovedkontoret sitt i SeaTac.

## Referanser


## Eksterne lenker
*
St. Ouen-kirken i Rouen

**St. Ouen-kirken i [[Rouen]]** i nordre Frankrike er en klosterkirke kjent både for sin arkitektur og sitt store Cavaillé-Coll-orgel. Sammen med Rouenkatedralen og Saint-Macloukirken, er kirken blant de viktigste gotiske monumentene i Rouen.

## Oppføring
Kirken ble opprinnelig bygget for Benediktinerordenen som klosterkirke for St. Ouen. Byggingen startet i 1318, men ble avbrutt av hundreårskrigen, og bygget ble hardt skadet under Harelle-revolusjonen i 1382. Klosterkirken sto ferdig i det 15. århundre.

## Arkitektur og utsmykning
Kirken er oppført i en flamboyant (sengotisk) stil. Den er 137 meter lang og har et 33 meter høyt ribbehvelvstak. Over det sentrale korset er et uvanlig, lanterneaktig tårn, som minner om tårnet i Elykatedralen i England. Kirkens velbevarte glassmalerier er hovedsakelig fra det 14. århundre og er lysere enn det som er vanlig i gotiske kirker. Fasaden ble gjort ferdig mellom 1846 og 1851.

## Orgel
Kirken har et stort kirkeorgel bygget i 1890 av Aristide Cavaillé-Coll. Instrumentet regnes som et av de viktigste orglene i Frankrike, og er kjent for en usedvanlig sterk 32' kontrabombarde. Orgelet står som det opprinnelig ble bygget og er et av få av Cavaillé-Colls orgler som gjør det.

## Referanser


## Eksterne lenker
*
Utgardsjøen

**Utgardsjøen** (svensk: *Utgårdssjön*) er en innsjø 127 meter over havet helt sør i Austmarka, Kongsvinger kommune i Innlandet. Overflaten av sjøen er det laveste punktet i kommunen. En liten del av den ligger i Eda kommune i Värmland, Sverige. Vannet ligger i Brødbølvassdraget, og får tilsig fra Gylterudsjøen i nord gjennom Brødbølfoss kraftverk. Sjøen drenerer videre mot sør inn i Sverige. 

I nordenden har Brødbøl Velforening opparbeidet en badeplass med fotballbane, 2 badmintonbaner, volleyballbane og parkeringsplass. I tillegg leies det ut båtplasser ved vellets brygge. Det er tillatt for båter med ubegrenset motorstørrelse i Utgardsjøen.

## Referanser
Fairbanks internasjonale lufthavn

**Fairbanks internasjonale lufthavn**  er en statlig eid internasjonal flyplass fem kilometer sørvest for byen Fairbanks i delstaten Alaska. Flyplassen blir ofte brukt som et påfyllings stopp for trans-polare ruter. Era Aviation og Alaska Airlines har ruter til og fra flyplassen året rundt, mens Delta Air Lines, Frontier Airlines og United Airlines har bare ruter til og fra om sommeren.

Fairbanks er den minste byen i USA som har nonstop-ruter til Europa. Condor Airlines har en ukentlig mellom Fairbanks og Frankfurt am Main om sommeren. Fairbanks internasjonale lufthavn har to utenlandsruter, hvor den ene er til Dawson City i Canada.

## Referanser


## Eksterne lenker
*
Niedersachsens landdag

**Niedersachsens landdag** er parlamentet i den tyske delstaten Niedersachsen. Landdagen holder sine møter i Leineslottet i Hannover.

## Historie
Etter avslutningen av den andre verdenskrigen grunnla den britiske militærregjeringen 1. november 1946 delstaten Niedersachsen. Delstaten omfattet de tidligere selvstendige delstatene Fristaten Braunschweig, Provinsen Hannover, Oldenburg og Schaumburg-Lippe. Parlamentet holdt i begynnelse til i Hannover Congress Centrum og flyttet inn i Leineslottet i 1962.

## Valg
Valg til landdagen holdes hvert femte år. Niedersachsen er oppdelt i 87 valgkretser og Landdagen skal ha minst 135 medlemmer. Velgerne får to stemmesedler. Med førstestemmen velges en kandidat fra valgkretsen og med andrestemmen et parti. Utfallet av partivalget bestemmer fordelingen av de resterende 48 representanter. Andrestemmen avgjør også styrkeforholdet mellom partiene i landdagen. Dersom et parti har fått flere direktevalgte mandater enn det partiet tilkommer i partivalget, beholder partiet de direktevalgte medlemmene av parlamentet. Samtidig utvides parlamentet med såkalte overskuddsmandater og utlikningsmandater, slik at fordelingen mellom partiene blir i samsvar med partivalget.
### Valgperioden 2008-2013
Valget i 2008 ga følgende mandatfordeling: CDU 69, SPD 47, FDP 13, De Grønne 12 og Die Linke 11. Da ett av medlemmene av Die Linkes gruppe, Christel Wegner bl.a. hadde uttalt seg positivt om oppføringen av Berlinmuren, ble hun ekskludert fra gruppen.

### Valgperioden 2013–2018
Etter valget 20. januar 2013 fikk landdagen en endret sammensetning: CDU 54, SPD 49, FDP 14, De Grønne 20 representanter, tilsammen 137. Minimumsantallet representanter i landdagen var 135, men CDU fikk flere direktevalgte representanter (54) enn det partistemmen skulle tilsi (53). Partiet beholdt det 54. mandatet (overskuddsmandat), men dette ble utliknet med ytterligere ett mandat til opposisjonen.

## Landdagspresidentene

## Bildegalleri

Fil:Plenarsaal des Niedersächsischen Landtages in Hannover.jpg|Plenumssalen
Fil:Leineschloss Leine.jpg|Baksiden av Leineslottet, mot elven Leine


## Referanser

## Eksterne lenker
*
Myklebysjøen

**Myklebysjøen** (også kalt **Møklebysjøen**) er en innsjø 989 meter over havet sørvest i Stor-Elvdal kommune i Innlandet. Sjøen har utløp i nordøst til Kvitåa, ei sideelv til Søkkunda. Vannet er regulert som magasin for Storfallet kraftverk, og er derfor ikke inkludert i det omkringliggende Hemmeldalen naturreservat.

Det er bra ørretfiske i vannet, det blir jevnlig tatt fisk på 2 kg. Rekordfisken skal ha veid 5,7 kg, og ble tatt i 1938.

Det finnes enkelte hytter ved sjøen, med veiforbindelse fra riksvei 3 (20 km).

## Referanser
Stor-Bronken

**Stor-Bronken** er en innsjø på grensa mellom Løten og Våler kommuner i Innlandet. En liten bukt ligger også i Elverum kommune. Vannet får tilsig fra Velt-Bronken gjennom Torpåa i sør, og drenerer videre i nordøst via elva Bronkåa til Glåma.

Sjøens nedbørfelt ligger innenfor det sørøstnorske grunnfjellsområdet, og berggrunnen domineres av omdannede rhyolitter, gneiser og granitter, som gir sur, kalkfattig avrenning. Ifølge kalkingsplanen for Hedmark anses vannet som forsuringsfølsomt, men det har trolig ikke blitt kalket.

Det er en tett bestand av små abbor samt gjedde og mort i sjøen. Det skal også ha vært ørret her, men om denne finnes lenger, er usikkert.

## Referanser
Friidrett under Sommer-OL 2012 – 800 meter kvinner

**Damenes 800 meter** finner sted den 8.-11. august 2012 på Olympiastadion.
__NOTOC__
## Resultater

### Runde 1
Kvalifikasjonsregel: Første 3 i hvert heat (Q) pluss utøverne med de 6 raskeste tidene (q) kvalifiserte seg.

#### Heat 1

#### Heat 2

#### Heat 3

#### Heat 4

#### Heat 5

#### Heat 6

### Semifinaler

Kvalifikasjonsregel: Første 2 i hvert heat (Q) pluss utøverne med de 2 raskeste tidene (q) kvalifiserte seg.

#### Heat 1

#### Heat 2

#### Heat 3

### Finale

## Referanser
Mariager kirke

**Mariager kirke** er en kirke i Mariager i Mariagerfjord kommune. Kirken er den siste rest av et  birgittinerkloster fra middelalderen.

## Mariager kloster
Mariager kloster var sammen med klostret i Maribo de eneste klostrene i Danmark som tilhørte birgittinerordenen. Klostret var innviet til Vår Frue og Sankt Birgitta. Klostret ble opprettet i kong Erik av Pommerns regjeringstid, en gang i perioden 1425-1432. Det egentlige stiftelsesår regnes dog å være 1446, året pave Eugenius IV  stadfestet en overdragelse av de to tidligere benediktinerklostrene i Glenstrup og Randers til birgittinerne i Maribo, for at det kunne gi grunnlaget for opprettelsen av datterklosteret i Mariager. Blant grunnleggerne var en krets av adelige, blant annet rikshoffmesteren Otte Nielsen Rosenkrantz. I de følgende årene vokste stiftelsen, og ved slutten av middelalderen var Mariager kloster det største og helt dominerende klosteret i Østjylland. Birgittinerordenen tiltrakk seg i særlig grad medlemmer av adelige slekter. Ved inntredenen i klosteret skulle man ha med seg en «medgift» tilsvarende  «mat og drikke» på livstid. Dette medførte at Mariager ved reformasjonen hadde over 600 gårder i Nordøstjylland.

## Klosterbygningene
Da Mariager kirke ble reist i 1446, var den fire ganger så stor som i dag. Bare den vestlige delen unngikk å bli revet under ombyggingen i 1788/89, og er det som utgjør dagens kirke. I birgittinerordenens klostre bodde det både munker og nonner, men i adskilte bygninger på hver side av kirken. Nonnegården bestod av 3 fløyer som dannet en lukket gård, der kirken utgjorde sørfløyen. Munkegården bestod av flere bygninger som lå sør for kirken med gårdens nordfløy i forlengelsen. Fremdeles bevart er deler av kirken, samt nordfløyen av munkegården, mens de øvrige bygninger ble revet på 1700-tallet og begynnelsen av 1800-tallet.

## Klosterkirken på 1400-tallet
Klosterkirken ble bygget i årene fra ca. 1460-1480. Da den var ferdig, var den en av landet største kirker: 75 meter lang og 32 meter bred. Den var oppdelt i et 25 meter høyt hovedskip, flankert av to 15 meter høye sideskip. Alle tre skip var dekket av et veldig tak og avsluttet med kraftige gavler med murblendinger mot øst og vest.

## Kirkebygningen i dag
Slik Mariager kirke fremstår i dag er den en beskjeden bygning sammenlignet med dens opprinnelige utforming. Etter at klosteret ble lagt ned ble kirken alminnelig sognekirke for Mariager by. Vedlikeholdet av den store kirken var en for stor oppgave for den lille kjøpstaden, og kirken forfalt. I 1788-89 ble det gjennomført en radikal redkusjon og oppussing av bygningen ved Horsens-arkitekten Anders Kruuse. Hele kirkens østlige del ble revet og erstattet av et lite, lavt kor. I 1931-33 forhøyet man det lille koret. 

 
Image:Mariager Kirke2.JPG|Mariager kirke. 
Image:Mariager Kirke - alteret.JPG|Koret med altertavlen
Image:Mariager Kirke - altertavlen.JPG|Nattverdscene på altertavlen
Image:Mariager Kirke - prædikestolen.JPG|Prekestolen


## Referanser


## Eksterne lenker
* «Mariager kirke», ''nordenskirker.dk''  
* «Mariager kirke», ''korttilkirken.dk 
* «Mariager kloster» på ''1001 fortællinger om Danmark
Albakor

**Albakor** (*Thunnus alalunga*) er en tunfiskart. 

Den dypeste delen av kroppen er lenger bak enn hos andre størjer, omtrent rett under der andre ryggfinne begynner, og ikke under midten av første ryggfinne. Brystfinnene er bemerkelsesverdig lange, omtrent en tredjedel av kroppslengden. Andre ryggfinne er tydelig lavere enn første.

Et svakt langsgående bånd med iriserende blå farge går langs kroppsiden av levende eksemplarer. Den første ryggfinnen er mørk gul, og andre ryggfinne og gattfinnen er lys gul. Småfinnene på buksiden er mørke og halefinnen har en hvit kant bakerst. Arten har bare rester av svømmeblære. Den er en stor fisk og maksimal lengde er 127&nbsp;cm. I Stillehavet er vanlig lengde på eksemplarer som blir tatt ved linefiske 95&ndash;115&nbsp;cm. 

Albakor lever epi- og mesopelagisk ute på åpent hav og foretrekker en overflatetemperatur på 15,6&nbsp;°C til 19,4&nbsp;°C. Store individer svømmer dypere i kaldere vann, og kan forekomme ned til 600&nbsp;m dybde. Albakor foretar lange vandringer. Den er en stimfisk som svømmer sammen med andre individer med samme størrelse. Andre tunfiskarter som bukstripet bonitt, gulfinnetun og *[[Thunnus maccoyii]]* kan inngå i stimene.

Arten har en kosmopolitisk utbredelse i tempererte og tropiske farvann i alle hav, inkludert Middelhavet. Utbredelsen strekker seg fra 45&ndash;50° nord til 30&ndash;40° sør, men den finnes ikke i overflaten mellom 10°&nbsp;nord og 10°&nbsp;sør.

Albakor er viktig for kommersielt fiske både i Stillehavet og Atlanterhavet. Ifølge FAOs fangststatistikk ble det tatt  albakor i 2010.

## Litteratur
* 

## Eksterne lenker
* 

* 
* 
*
Edmonton internasjonale lufthavn

**Edmonton internasjonale lufthavn**  er en internasjonal flyplass i byen Edmonton i Canada. Edmonton internasjonale lufthavn er Canadas femte mest travle flyplass etter passasjerer og den tiende største etter flybevegelser. Flyplassen ligger 26 km sørvest for Edmonton sentrum. Edmonton internasjonale lufthavn er regnet som en av hovedflyplassene til flyselskapet WestJet. WestJet har 28 destinasjoner fra flyplassen. Det er også en viktig flyplass for de Canadiske flyselskapene Air Canada og Air Canada Express.

## Referanser


## Eksterne lenker
*
Fløtningsjøen

**Fløtningsjøen** (svensk: *Flötningssjön*) er en innsjø på grensa mellom Norge og Sverige, øst for Drevsjø i Engerdal kommune. Størstedelen ligger i Sverige, i Älvdalen kommune i Dalarna. Sjøen er en del av Österdalälvens vassdrag. Vest for sjøen og i samme høyde ligger Vurrusjøen som er skilt fra Fløtningsjøen med den 700 meter lange Strømmen.

På nordsiden av vannet går fylkesvei 218 fra Drevsjø til grenseovergangen. Veien fortsetter som riksväg 70 på svensk side.

## Referanser
Liste over krigsmedaljer 1940–1945 fra USA

**Liste over krigsmedaljer 1940–1945 fra USA** er en oversikt over de offisielle krigsmedaljene fra USA som ble tildelt for innsats under den andre verdenskrig. 

Listen er sortert etter rangering:
# Medal of Honor
# Distinguished Service Cross
# Navy Cross
# Air Force Cross
# Army Distinguished Service Medal
# Navy Distinguished Service Medal
# Silver Star
# Legion of Merit
# Distinguished Flying Cross
# Soldier’s Medal
# Navy and Marine Corps Medal
# Gold Lifesaving Medal
# Bronze Star Medal
# Purple Heart
# Air Medal
# Silver Lifesaving Medal
# Army Commendation Medal
# Navy & Marine Corps Commendation Medal
# Combat Action Ribbon
# Distinguished Unit Badge
# Navy Presidential Unit Citation
# Navy Unit Commendation
# Army Meritious Unit Commendation
# Prisoner of War medal
# Army Good Conduct Medal
# Reserve Special Commendation Ribbon
# Navy Good Conduct Medal
# Marine Corps Good Conduct Medal
# Coast Guard Good Conduct Medal
# Selected Marine Corps Reserve Medal
# Navy Expeditionary Medal
# Marine Corps Expeditionary Medal
# China Service Medal
# American Defence Medal
# Woman’s Army Corps Service Medal
# American Campaign Medal
# Asiatic-Pacific Campaign Medal
# European-African-Middle Eastern Campaign Medal
# World War II Victory Medal
# US Antarctic Expedition Medal
# Naval Reserve Medal
# Marine Corps Reserve Ribbon
# Foreign Medals and decorations
# Commemorative Medals

## Referanser
British Leyland Motor Corporation

**British Leyland Motor Corporation** (BLMC) var et britisk industrikonsern som ble grunnlagt i 1968 ved sammenslutning av British Leyland og British Motor Holdings. De ble senere delvis nasjonalisert i 1975, da den britiske regjeringen opprettet et holdingselskap kalt British Leyland, senere omdøpt til BL i 1978. Det inkorporerte mye av den britisk-eide motorvognindustrien, som i 1968 hadde en andel på 40 prosent av det britiske bilmarkedet, med sin historie tilbake til 1895. I 1986 fikk det navnet Rover Group, som seinere ble til MG Rover Group.

Til tross for at BLMC hadde lønnsomme bilmerker som Jaguar, Rover og Land Rover, samt bestselgende Mini, hadde BLMC en urolig historie, som førte til dens eventuelle kollaps i 1975 og påfølgende delvis nasjonalisering.

## Referanser


## Eksterne lenker
*Model-by-model History
Döllersheim

**Döllersheim** er en *[[katastralgemeinde]]* av Pölla i Niederösterreich i Østerrike med et areal på  548,06 hektar. For å kunne anlegge troppeøvelsesplassen  Döllersheim ble befolkningen flyttet derfra fra 1938.

## Histrorie
Deen ''haufendorf''lignende gatebodettingen Döllersheim lå i en senkning ved foten av Donaberg og var møtepunkt for mange landeveier.

Indirekt nevnes Döllersheim for første gang ca 1143, da en Chunradus de Tolersheim dukker opp som vitne på en kunngjøring av hertug Heinrich av Bayern. Videre finner man et dokument mfra 1272 me en Rapoto de Tolrshaim, hvis borg antagelig lå på høyden ved sognekirken i Döllersheim. Det er ikke kjent når Döllersheim ble elevert til markedssted.

I 1427 ble Döllersheim erobret og ødelangt av husittene. I 1620 ble markedet brent ned på nytt.

Ettersom de egentlige gravsteder for Anna Maria Schicklgruber (fra Strones), bestemoren til Adolf Hitler, ikke lot seg identifiserer på kirkegården i  Döllerheim, opprettet man en æresgrav som ble flittig besøkt. Hovedplassen i Döllersheim ble oppkalt etter Adolf Hitlers far, Alois-Hitler-Platz. I juli 1939 ble Adolf Hitler utropt til æresborger.

Kirkebøkene for Döllersheim går tilbake til 1632.

For å opprette troppeøvelsesfeltet Döllersheim ble det bestemt at befolkningen måtte være utflyttet innen 1. april 1940. Denne trerminen ble urtsatt to ganger, til 31. oktober 1941. De siste styrkene som ble sammenstilt der var tre tysk-kroatiske divisjoner.

Siden 1981 er ikke lenger den tidligere sognekirken innenfor det militære sperreområdet, og heller ikke gravfeltet eller hospitalet. 

## Litteratur
* Paul Buberl: *Die Denkmale des politischen Bezirkes Zwettl in Niederösterreich (ohne Stift Zwettl).* Teil 1: *Gerichtsbezirk Allentsteig* (= *[[Österreichische Kunsttopographie]].* Bd. 8, 1). In Kommission bei Anton Schroll & Co, Wien 1911.
* Johannes Müllner: *Die entweihte Heimat.* 2. Auflage. Verein Information Waldviertel, Allentsteig 1998, ISBN 3-9500294-0-0.
* Margot Schindler: *Wegmüssen. Die Entsiedlung des Raumes Döllersheim (Niederösterreich) 1938–1942. Volkskundliche Aspekte* (= *Veröffentlichungen des Österreichischen Museums für Volkskunde* 23). Österreichisches Museum für Volkskunde, Wien 1988, ISBN 3-900359-38-5.
* Ernst-Werner Techow: *Die alte Heimat. Beschreibung des Waldviertels um Döllersheim.* Herausgegeben von der Deutschen Ansiedlungsgesellschaft Berlin. Sudetendeutsche Verlags- und Druckerei-G.m.b.H., Eger 1942.

## Referanser

## Eksterne lenker
*
Den døende doktoren

***Den døende doktoren*** er en norsk dokumentarfilm fra 2008 av Nina Grünfeld.

Filmen følger Nina Grünfelds far psykiateren Berthold Grünfeld gjennom de siste tre månedene av hans liv våren og sommeren 2007 da han har fått påvist uhelbredelig kreft. Samspillet mellom Berthold Grünfeld og familien står sentralt, sammen med psykiaterens tanker om sitt liv og om døden.

Berthold Grünfeld døde i sitt eget hjem og Nina Grünfeld ønsket blant annet at filmen skulle få betydning for debatten om retten og muligheten for alvorlig syke til å dø hjemme.

Filmen var Nina Grünfelds andre film om sin far, etter *[[Grünfeld - ukjent opphav]]* som kom i 2005.

## Referanser


## Eksterne lenker
*
Grünfeld – ukjent opphav

***Grünfeld - ukjent opphav*** er en norsk dokumentarfilm fra 2005 av Nina Grünfeld.

Filmen beskriver letingen opplysninger om Berthold Grünfelds jødiske mor som var fra Slovakia og hvordan Grünfeld forholder seg til opplysningene som kommer fram. Berthold Grünfeld var kommet til Norge som syvåring i 1939 etter å ha vokst opp hos katolske fosterforeldre i Bratislava. Hans mor Frederika Grünfeld viste seg å ha vært prostituert og var blitt utvist fra Slovakia til Ungarn. Under den andre verdenskrig ble hun sendt til Polen, antagelig til utryddelsesleiren Sobibór.

## Referanser


## Eksterne lenker
*
Ken Kesey

**Kenneth Elton «Ken» Kesey** (født 17. september 1935 i La Junta i Colorado i USA, død 10. november 2001 i Eugene i Oregon) var en amerikansk forfatter. Han er mest kjent som forfatteren av romanen Gjøkeredet, *One flew over the cuckoo's nest*, som kom ut i 1962.

## Liv og virke
### Bakgrunn
Ken Kesey ble født i Colodado, men vokste opp i Springfield i Oregon. Han  studerte en tid ved på University of Oregons  journalistskole og tok eksaman i språk- og kommunikasjonsvitenskap i 1957. Etter en tids opphold i Los Angeles ble han i 1958 tildelr et stipend fra Woodrow Wilson-stiftelsen; men da han manglet forutsetninger for å ta en mastereksamen i engelsk, meldte han seg til et kurs i kreativt skriving.

### Hippie, forfatter
Han ble så farmer, hippie og forfatter. Alt fra slutten av 1950-tallet hadde han eksperimentert med  psykedeliske rusmidler som LSD og psilocybin og var kjent for legendariske fester der det fløt av narkotika og ble gjort psykideliske eksperimenter, såkalte «Acid Tests». 

**Gjøkeredet:** Mens han arbeidet på et mentalsykehus i 1961, deltok han i eksperimenter med narkotika, og dette inspirerte ham til å skrive Gjøkeredet (*One Flew Over the Cuckoo's Nest)*, som ble til filmen Gjøkeredet, regissert av Miloš Forman i 1975. Denne filmen så han selv aldri, men beklaget at filmen - i motsetning til hans bok - ikke så handlingen fra *Chief Bromden*s perspektiv. 

**Sometimes a Great Notion:** I 1964 utkom Keseys andre bok, *Sometimes a Great Notion*. Boken ble fiilmatisert i 1970 av Paul Newman (altså før *Gjøkeredet*). 

Sammen med sin kompisgjeng, The Merry Pranksters, dro han i 1964 rundt i landet i en malt, gammel skolebuss og stilte i stand opptog, en reise som beskrives i Tom Wolfes bok *Electric Kool-Aid Acid Test* (1968) og i Keseys egen *[[The Further Inquiry]]*.

Etter en rekke rettssaker på grunn av besittelse av narkotika, flukt til Mexico og en betinget straff deretter, trakk Kesey seg tilbake til sin gård ved Eugene i Oregon.

Han skrev så sin tredje roman, *Sailors Song*, flere fortellinger og teaterstykker der hans liv med *Merry Pranksters* ble skildret.

## Referanser


## Eksterne lenker
* 
* 
* 
*
Håkon Øverås

:*Se også forfatteren [[Håkon Øvreås]]

*'Håkon Øverås*' (født [[14. juni]] [[1962]]) er en norsk filmprodusent. Han startet filmkarrieren på New York University, Tisch School of the Arts, der han spesialiserte seg i klipping og produksjon. Han produserer spillefilmer, reklamefilmer og musikkvideoer.

Øverås er partner i [[4 1/2 Film|4 1/2 Fiction as]] og har blant annet produsert spillefilmene *United* (2003), Radiopiratene (2005) *Lønsj* (2008), *Keeper'n til Liverpool* (2010) *Kong Curling* (2011), *90 minutter* (2012), *Jakten på Berlusconi* (2014) Ut og Stjæle Hester (2019) og Spionen (2019). Han har klippet spillefilmene *Ti Kniver i Hjertet* (1994), *Insomnia* (1995) og *Jakten på Nyresteinen'' (1996)

## Referanser


## Eksterne lenker
*
José Ramón Fernández

**José Ramón Fernández Álvarez** (født 6. april 1946 i Puebla) er en meksikansk sportsjournalist. Han jobber i ESPN Deportes, og er en av landets mest kjente sportsjournalister, mye på grunn av sin humoristiske stil og sine krasse kommentarer.

Fernández starta karrieren sin i Canal 13, og gikk deretter til Imevisión og TV Azteca. I TV Azteca var han i flere år en av profilene i programmet *[[DeporTV]]* (hvor han jobbet sammen med David Faitelson), før han gikk til ESPN Deportes i 2006. Der er han programleder i *Fútbol Picante*, *Cronómetro* og *Los Protagonistas*, og leverer også reportasjer til andre programmer.

## Eksterne lenker
* 
* 
* Biografi hos ESPN Deportes
* Fernández' blogg hos ESPN Deportes
David Faitelson

**Davide Moshé Faitelson Pulido** (født 8. november 1971 i Ashkelon i Israel), best kjent som **David Faitelson**, er en meksikansk sportsjournalist som jobber i ESPN Deportes.

Faitelson jobbet tidligere i sportsprogrammet DeporTV på TV Azteca sammen med José Ramón Fernández. I 2006 gikk de begge over til ESPN Deportes. Faitelson er både programvert og reporter i flere ulike programmer, deriblant *Fútbol Picante*, *SportsCenter*, *Cronómetro*, *Raza Deportiva* og *Nación ESPN*. Han er bosatt i California i USA, hvor ESPN Deportes holder til. Han er kjent som en svært engasjert kommentator. Han har også utgitt selvbiografien *20 Años de Pasión y Polémica.*

## Referanser


## Eksterne lenker
* Biografi hos ESPN Deportes
Crispy pata

**Crispy pata** er en filippinsk rett som betår av fritert griselabb med sprø svor, servert med en *dipp* av soya og eddik.

## Referanser
Varg Veum – Svarte får

***Varg Veum – Svarte får*** er den åttende filmen i filmserien om detektiven Varg Veum og hadde premiere 21. januar 2011. Filmen er basert på boken av samme navn av den bergenske forfatteren Gunnar Staalesen. Historien ble opprinnelig skrevet som et filmmanus, men det ble den gang ikke noen filminnspilling, så den ble omskrevet og utgitt som en roman i 1988. Filmen ble regissert av Stephan Apelgren og rollene som Varg Veum og Jacob Hamre innehas igjen av Trond Espen Seim og Bjørn Floberg.

## Handling
Varg Veums kjæreste Karins prostituerte søster forsvinner og Veum lover Karin å finne henne.

## Rolleliste
* Trond Espen Seim – Varg Veum
* Bjørn Floberg – Jacob Hamre
* Lene Nystrøm – Karin
* Jakob Oftebro – Asbjørn Sævold/Hans Hauge
* Alexander Karim – Alexander Latoor
* Kjærsti Skjeldal – Siren
* Emil Johnsen – Hans Hauge
* Skjalg Gamst Landsem – Harry Helgesen
* Tormod Vassel – Joachim
* Morten Espeland – Henrik Berner
* Elisabeth Sand – Karins mor
* Espen Hana – Carl Berner
* Sarah Svege – Kirsti
* Veronika Flotve Røssland – Kirstis venninne
* Kingsley Anowi – Afrikansk student
* Vibeke Flesland Havre – Krimtekniker
* Tonja Sitara Sanborn – Saksbehandler
* Sigrid Helle Hansen – Barnehageleder
* Eirin Winger – Resepsjonist
* Mårten Jacobsen – Innsatsstyrke
* Hans Kleivdal – Innsatsstyrke
* Frida Jogole – Prostituert
* Maryam Aarnes – Prostituert

## Mottakelse
Filmen fikk middelmådige kritikker i norsk media. *[[Filmpolitiet]]* kalte den for «nok en middelmådig krimfilm», mens *[[VG]]* mente filmen var «en blodfattig affære preget av tung replikkføring, ledende og dramatisk musikk og forutsigbar handling.» *[[Filmfront]]* hevdet filmen gjorde «[seg absolutt] best på tv en sen søndagskveld, og ikke på det store lerretet.»

## Referanser


## Eksterne lenker
* 
* 
*
Kakot

**Kakot** var en tsjuktsjer fra tsjuktsjerhalvøya som Roald Amundsen ga arbeid som altmuligmann på skuta «Maud» i 1920. Han forsvant en periode i 1921, men kom tilbake og var med på resten av Maud-ekspedisjonen.

Kakot var enkemann og hadde en fireårig datter som vokste opp hos sin onkel. En dag viste Kakot fram datteren til Roald Amundsen. Hun var i dårlig fysisk forfatning og Amundsen tok henne til seg og kalte henne Kakonita (Kakonitta). Roald Amundsen tok henne med til Norge i 1921 sammen med en annen ung jente, Camilla Carpendale. Kakonita ble innskrevet på skole i Norge og ble værende til 1925 da hun ble sendt tilbake til tsjuktsjerhalvøya hvor hun bodde sammen med Carpendale-familien. Hun skal ikke ha vendt tilbake til sin far.

## Referanser
Indukti

**Indukti** er et progressiv metal-band fra Polen, etablert i 1999. På Induktis debutalbum, *[[S.U.S.A.R.]]*, var Mariusz Duda fra det polske bandet Riverside med som vokalist.

Indukti har blant annet opptrådt på festivalene NEARfest i 2007 og Baja Prog-festivalen i 2007. Deres andre album, Idmen, kom 24. juli 2009.

## Medlemmer
* Wawrzyniec Dramowicz – trommer
* Ewa Jablonska – fiolin
* Piotr Kocimski – gitar
* Maciej Jaskiewicz – gitar
* Andrzej Kaczyński – bass

## Diskografi
* *[[Mytrwa]]* (2002, EP)
* *[[S.U.S.A.R.]] (2004)
* *Mutum (2008, EP)
* *[[Idmen]]* (2009)

## Kilder
* Induktis offisielle nettssted. (Hentet august 2007.)
* Vera. Lords of Metal E-Zine. (Hentet august 2007.)

## Eksterne lenker
* 
* 
*
Resusci Anne

**Resusci Anne**, også kjent som **Rescue Anne** og «**Annedukken**», er en treningsdukke for hjerte-lunge-redning (tidligere ofte omtalt som munn-til-munn-metoden) utviklet av Laerdal Medical i Stavanger. Dukken ble første gang lansert i 1960, og ansiktet var da modellert av billedhuggeren Emma Matthiasen. Dukken har siden blitt videreutviklet mange ganger og finnes i dag i flere ulike varianter, fra den helt enkle til teknisk avanserte utgaver.

Treningsdukken har normal menneskestørrelse og bærer utseendet til en ung kvinne. Ansiktet er formet etter avtrykk av dødsmasken til en ukjent pike funnet livløs i elven Seinen i Paris på slutten av 1800-tallet. 

## Referanser
Formel 3 Masters

**Formel 3 Masters** (engelsk: *Masters of Formula 3*) er et Formel 3-løp som blir arrangert årlig, vanligvis på Circuit Park Zandvoort i Nederland. På grunn av støyrestriksjoner i Zandvoort-området ble løpene i 2007 og 2008 kjørt på den belgiske Zolder-banen, men fra 2009 var løpet tilbake på Zandvoort.

Masters ble startet i 1991 som et internasjonalt møte mellom førere fra forskjellige nasjonale mesterskap i Europa. Ettersom FIA's Europeiske Formel 3 Cup var blitt kansellert etter 1990-sesongen ble Masters det uoffisielle Europeiske Formel 3-mesterskapet. Mange framtidige Formel 1-stjerner kjørte og vant i Masters, som for eksempel David Coulthard, som vant det aller første Masters-løpet.

I 1999 nominerte FIA løpet i Pau, som var en del av det franske F3-mesterskapet, som den nye Europeiske Cupen, men Masters beholdt sin status blant kommende racingstjerner over hele Europa, og førere fra de britiske, franske, tyske og italienske mesterskapene fortsatte å komme til Zandvoort. Da det franske og tyske mesterskapene ble slått sammen til Formel 3 Euro Series i 2003 var Masters ikke med på kalenderen, men løpets stilling som det fremste internasjonale Formel 3-løpet i Europa var ikke truet. 

## Resultater

## Referanser
Ann Romney

**Ann Lois Romney** (født **Ann Lois Davies** 16. april 1949 i Detroit, Michigan) er kona til den amerikanske forretningsmannen og politikeren Mitt Romney, som var presidentkandidat for Det republikanske partiet i det amerikanske presidentvalget 2012. Fra 2003 til 2007 var hun Massachusetts' førstedame.

Ann og Mitt Romney giftet seg 21. mars 1969 da hun var 19 og han var 22. Paret har fem sønner som er født mellom 1970 og 1981.

Ann Romney har studert ved Brigham Young University og Harvard University Extension School. Hun tok en Bachelor of Arts-grad med spesiallisering i fransk språk.

Hun ble diagnostisert med multippel sklerose i 1998, men har forholdsvis milde symptomer på sykdommen. I 2008 fikk hun påvist brystkreft og gjennomgikk en operasjon.

28. oktober 2011 var Ann Romney en av hovedtalerne under republikanernes landsmøte etter Mitt Romney var nominert til partiets presidentkandidat. Hun fokuserte på kvinner og mødre, familiens historie og hennes tro på Romney som den beste til å lede USA.

## Referanser


## Eksterne lenker
* 
* 
*
Makode Linde

**Makode Alexander Joel Linde** (født 28. juni 1981) er en svensk kunstner, musiker och dj, bosatt i Berlin. Linde er nest yngst i en søskenflokk på seks. Han har studert kunst på Konstfack, Californian College of Art og Kungliga konsthögskolan.

Lindes kunst fikk internasjonal oppmerksomhet som følge av en tilstelstelning på Moderna museet i Stockholm i april 2012. Til 75-årsfeiringen av Konstnärernas riksorganisation deltok han med en kake som han kalte Painfull Cake. Kaken hadde form av en svart Venus fra Willendorf, og besto også av kunstnerens eget hode sminket som en klassisk negerkarikatur, en såkalt «golliwogg» som minner om «blackface».

Da første kakebit ble skåret av det som forestilte kvinnens underliv skrek kunstneren. Dette ble videofilmet og effekten ble spesielt stort ved at det var det var den svenske kulturminister Lena Adelsohn Liljeroth som skar første bit. Mange betraktet kunstverket som rasistisk og hendelsen ble anmeldt til den svenske Justitieombudsmannen. Afrosvenskarnas riksförbund krevde kulturministerens avgang. Makonde Linde mente beskyldningene om rasisme skyldtes at kunstverket ble misforstått og hevdet det symbolsk skildret hvordan hvite mennesker forbruker svarte, skjærer i stykker kroppene deres og forsyner seg.

## Referanser
Varg Veum – Kalde hjerter

***Varg Veum – Kalde hjerter*** er den tolvte og siste produksjonen i filmserien om detektiven Varg Veum. Filmen var hovedrolleinnehaver Trond Espen Seims debut som regissør og er basert på boken av samme navn av den bergenske forfatteren Gunnar Staalesen. Den hadde premiere 30. mars 2012, og hadde et samlet besøkstall på norske kinoer på .

## Handling
Varg Veum skal bli far. Han leter etter et forsvunnet søskenpar i Bergens prostitusjonsmiljø. Veum og Hamre må også løse en stor narkotikasak.

## Rolleliste
* Trond Espen Seim (Varg Veum)
* Bjørn Floberg (Jacob Hamre)
* Lene Nystrøm (Karin)
* Ingrid Olava (Siv)
* Mads Ousdal (Thorvaldsen)
* Gitte Witt (Maggie)
* Kim Sørensen (Malthus)
* Jon Sjøen (Musiker)	
* Eirik Blåsternes (Lars)
* Thor Brekkeflat (Rolv)
* Eirik Eikefjord (Ukjent mann)
* Laila Goody (Lill Hobekk)	
* Jannicke Gundersen (Karins venninne)	
* Brage Kjepso (Karl Gunnar)	
* Petter Lidal (Bartender)
* Torill Sandvik (Malthus mor)

## Mottakelse
Filmen fikk middels gode kritikker i norsk media.

## Referanser




## Eksterne lenker
*
Baye Baye

**Baye-Baye** er en filippinsk kald rett laget av nyinnhøstet palayris. Den er lokal spesialitet fra Pavia i provinsen Iloilo og fra Dumaguete City i provinsen Negros Oriental. I oppskriften inngår også skav av ung kokosnøtt og knuste maiskorn eventuelt knust pinipig (ung ris).  

## Referanser
Harry Reid internasjonale lufthavn

**Harry Reid internasjonale lufthavn**  er en internasjonal flyplass i byen Paradise rett utenfor storbyen Las Vegas i delstaten Nevada i USA. Flyplassen ligger 8&nbsp;km sør for Sentrum i Las Vegas. McCarran internasjonale lufthavn er den viktigste flyplassen for de amerikanske flyselskapene Southwest Airlines og Allegiant Air. Fra oktober 2015 opererer Norwegian med flyruter til Oslo-Gardermoen og København . Flyplassen er oppkalt etter den tidligere senatoren i Nevada, Pat McCarran.

I 2012 var McCarran internasjonale lufthavn verdens 24. største flyplass etter passasjerer og den åttende største i verden etter flybevegelser. I 2012 var det 40 799 830 passasjerer innom flyplassen, samt 527 739 flybevegelser.

De første elleve månedene av 2009 reiste 38,3 % av alle passasjerene med Southwest Airlines, mens 11,8 % reiste med US Airways, 6,9 % med United Airlines, 5,6 % med Delta Air Lines og 5,5 % med American Airlines.

## Til Skandinavia
Norwegian Air Shuttle startet opp rute til København 10. november 2015, og starter rute til Oslo-Gardermoen 1. november 2016.

## Travleste innenlandsruter

### Største utenlandske flyselskaper ved LAS

## Referanser


## Eksterne lenker
* 
* Historien til Harry Reid internasjonale lufthavn , *onlinenevada.org*
Bristol Hercules

**Bristol Hercules** var en 14-sylindret to-rads stjernemotor for fly, konstruert av Roy Fedden og produsert av Bristol Engine Company fra 1939. Det var den første av deres konstruksjoner med enkel sleideventil (engelsk *single sleeve valve*; type Burt-McCollum eller Argyll) som ble tatt i bruk i stor stil, særlig for å besørge fremdrift i mange britiske flytyper som ble produsert midt under andre verdenskrig.

Bristol Hercules var luftkjølt, og hadde en ytelse på mellom 1&nbsp;290 og 1&nbsp;735 hestekrefter (henholdsvis 960&nbsp;kW og 1&nbsp;294&nbsp;kW), avhengig av variant. Den ble produsert i over 57&nbsp;400 eksemplarer og ble brukt i flere kjente fly under andre verdenskrig, blant annet jagerflyet Bristol Beaufighter og bombeflyet Handley Page Halifax.

## Spesifikasjoner (Hercules II)

## Referanser
### Fotnoter


### Bibliografi

* Bridgman, Leonard, ed. *Jane's All The World's Aircraft 1945–1946*. London: Samson Low, Marston & Company, Ltd 1946.
* Gunston, B. (1995) *Classic World War II Aircraft Cutaways.* Osprey. ISBN 1-85532-526-8
* Gunston, Bill. *World Encyclopedia of Aero Engines*. Cambridge, England. Patrick Stephens Limited, 1989. ISBN 1-85260-163-9
* Lumsden, Alec. *British Piston Engines and their Aircraft*. Marlborough, Wiltshire: Airlife Publishing, 2003. ISBN 1-85310-294-6.

## Eksterne lenker
* 
* Bristol Hercules' virkemåte (3D-animasjon) – YouTube 
* Start av en Hercules-motor for første gang etter 30 år – YouTube
* Bilde av girsystemet for sleideventilene 
* Safety through engine development testing (en reklame for Hercules i *Flight* fra 1948) – flightglobal.com 
* 600 Hours between overhaul (en reklame for Hercules i *Flight* fra 1948) – flightglobal.com
RC Strasbourg

**Racing Club de Strasbourg**, også kjent som kun **RC Strasbourg**, er en fransk fotballklubb. Klubben ble grunnlagt i 1906, og ligger i Strasbourg i Alsace-regionen. I 2010/11 sesongen gikk klubben konkurs og ble kastet ned til Championnat de France Amateurs 2 fra 3. divisjon. De har nå kjempet seg tilbake og spiller for øyeblikket i Ligue 1.

Den tidligere spilleren og nåværende treneren Arsene Wenger spilte på denne klubben fra 1978 til 1981, men fikk bare noen få kamper.

## Meritter
* **[[Ligue 1]]: (1)** 1979
* **[[Ligue 2]]: (2)** 1977, 1978
* **[[Coupe de France]]: (3)** 1951, 1966, 2001
* **[[Coupe de la Ligue]]: (2)** 1997, 2005
* **[[UEFA Intertoto Cup]] (1):** 1995

## Spillerstall
Oppdatert 10. oktober 2024.

### Utlånte spillere

## Kjente spillere med en fortid i klubben
*  José Luis Chilavert
*  Olivier Dacourt
*  Youri Djorkaeff
*  Raymond Domenech
*  Dominique Dropsy
*  Kévin Gameiro
*  Frank Leboeuf
*  Didier Six
*  Arsène Wenger
*  Mikael Dorsin

## Referanser


## Eksterne lenker
*
Portland internasjonale lufthavn

**Portland internasjonale lufthavn**  er en internasjonal flyplass i byen Portland i delstaten Oregon i USA. Flyplassen er både en offentlig flyplass og en militær flyplass (Oregon Air National Guard). Portland internasjonale lufthavn er Oregons klart største flyplass både etter transport av passasjerer og last. 90% av all passasjertransport og 95 % av all transport av last med fly i Oregon foregår via denne flyplassen. Flyplassen ligger rett ved elven Columbia. 

Portland internasjonale lufthavn er en viktig flyplass for de amerikanske flyselskapene Alaska Airlines og Horizon Air. Horizon Air har vedlikeholdsfasiliteter ved flyplassen. Det lille lokale flyselskapet SeaPort Airlines har hovedkontoret sitt ved flyplassen.

## Referanser


## Eksterne lenker
*